Η μετάφραση του περικειμένου σε σύγχρονα βιβλία για παιδιά: Αναζητώντας τις πολιτισμικές, μεταφραστικές μετατοπίσεις
Creators: name: Χατζηδάκη, Αικατερίνη Ιωάννη
Publisher: name: Aristotle University of Thessaloniki
Year: 2018
Subjects: Περικείμενο
Μετάφραση
Παιδική Λογοτεχνία
Peritext
Translation
Children Literature

description: Η παρούσα εργασία πραγματεύεται το θέμα της μετάφρασης του περικειμένου σε σύγχρονα βιβλία για παιδιά με σκοπό τον εντοπισμό των πολιτισμικών μετατοπίσεων, οι οποίες, κατ’ επέκταση, τροποποιούν τα νοήματα του πρωτότυπου. Μέσα από τη συγκριτική εξέταση διαπιστώνονται κάποιες αντιλήψεις που περιβάλλουν την παιδική ηλικία και την παιδική λογοτεχνία, καθώς και το ρόλο και τις λειτουργίες του βιβλίου για παιδιά. Για την εξέταση του θέματος αναζητήθηκαν οι σχέσεις παιδικής ηλικίας και παιδικής λογοτεχνίας και οι έννοιες που αποδίδονται στoν όρο παιδική λογοτεχνία. Επίσης, σχολιάστηκε η παρουσία του ενηλίκου στην παιδική λογοτεχνία, ως διαμορφωτή των νοημάτων των βιβλίων, καθώς και η σημαντικότητα της εικόνας και του περικειμένου στα βιβλία για παιδιά. Αναδείχθηκε ο ρόλος του μεταφραστή στη διαδικασία της μετάφρασης και οι ιδιαιτερότητες της μετάφρασης για παιδιά, εστιάζοντας στη μετάφραση του περικειμένου στα βιβλία για παιδιά. Η συγκριτική εξέταση της μετάφρασης του περικειμένου στα βιβλία που συνιστούν το υλικό της εξέτασης υποστηρίχθηκε από το μοντέλο πολιτισμικών προσαρμογών του Klingberg. Διαπιστώθηκε ότι οι τροποποιήσεις που υφίσταται το περικείμενο-στόχος, επιδιώκουν την όσο δυνατόν καλύτερη προώθηση του βιβλίου. Απευθύνονται, κατά κανόνα, στον ενήλικο αγοραστή και έχουν ως στόχο να πείσουν τον υποψήφιο αγοραστή για την παιδαγωγική αξία του βιβλίου. Σε σημαντικό αριθμό βιβλίων προστίθενται επεξηγηματικά σχόλια στο οπισθόφυλλο του βιβλίου σχετικά με τα νοήματα του βιβλίου, ενώ διακρίνεται η τάση τροποποίησης των τίτλων, ώστε να είναι περισσότερο σαφείς και αποκαλυπτικοί του περιεχομένου του βιβλίου. Το δείγμα των βιβλίων της εξέτασης είναι μικρό για να καταλήξει σε ασφαλή συμπεράσματα σχετικά με τις εκδοτικές και μεταφραστικές στρατηγικές, είναι ωστόσο επαρκές για να αναδειχθούν και να σχολιαστούν κάποιες τάσεις που διακρίνουν τη μετάφραση του περικειμένου στη χώρα μας, ενδεικτικές του τρόπου με τον οποίον αντιλαμβανόμαστε το βιβλίο για παιδιά.
description: This paper discusses the issue of peritext’s translation in contemporary children books, with the purpose to identify cultural shifts that, by extension, modify the meanings of the original. Through the comparative examination, there are observed some perceptions surrounding childhood and children's literature, as well as the role and functions of the book for children. For the subject’s examination, the relationships between childhood and children’s literature and the concepts attributed to the term children’s literature, were sought. Additionally, the adult's presence in children's literature, as a modulator of book concepts, as well as the importance of the picture and the peritext in children's books were commented. The role of the translator in the translation process and the peculiarities of translation for children, have been pointed out, focusing on translating the peritext into children's books. The comparative examination of peritext’s translation in the books that constitute the material of the examination was supported by Klingberg’s cultural adaptation model. It has been observed that the changes in the target- peritext aim to promote the book as much as possible. They are typically addressed to the adult buyer and intend to convince the prospective buyer of book’s pedagogical value. To a significant number of books explanatory comments about the meaning of the book are added on the book’s back cover, while there is a tendency for titles to be modified, in order to be more clear and revealing of book’s contents. The sample of examined books is small to come to safe conclusions about editorial and translation strategies, but it is sufficient to highlight and comment on some trends that distinguish the peritext’s translation in our country, indicative of the way we perceive the book for children.